recursal/SuperWikiNEXT-32B huggingface dataset:
Limtre i takkonstruksjonen på Oslo lufthavn, Gardermoen. Foto: Kjetil Ree 
**Limtre** er et byggemateriale sammensatt av mange trelameller presslimt sammen til en lang drager. Limtre har etter vekten god bæreevne og brukes ofte i store konstruksjoner. Det er lett å bearbeide og beholder bæreevnen mye lenger enn ubeskyttet stål ved brann.

Utendørs brukes trykkimpregnert limtre.

I Norge er standard lamelltykkelse 45 mm. Profilens høyde blir multipler av dette, for eksempel 225, 270, 315, osv. I buede limtreelementer kan lamelltykkelsen være tilpasset radien på elementet.[]

Konstruksjoner med limtre
-------------------------

Taket på Vikingskipet på Hamar, bygget til OL i 1994 er et eksempel på bruk av limtre i en stor konstruksjon. Oslo lufthavn, Gardermoen bruker også limtre i konstruksjonen. En rekke små bruer, blant annet Tynset bru bruker også limtre i konstruksjonen. Veldre kirke er et annet eksempel. Sameiet «Treet» ved Damsgårdssundet i Bergen på 14 etasjer var i 2016 verdens høyeste hus der bærende elementer er bygget i limtre.[] Mjøstårnet i Brumunddal er bygget vesentlig i limtre. Tårnet, som sto ferdig i 2019, er verdens høyeste trebygning med 18 etasjer og 85,4 meters høyde. I Norge har det siden Ålesund brant i 1904 ikke vært tillatt med trehus på mer enn tre etasjer.

Se også
-------

* Trelast

Referanser
----------

1. ↑  Arbeiderblad, Hamar (04.12.2017). «Mjøstårnet». *www.h-a.no*. Arkivert fra originalen 4. august 2018. Besøkt 3. august 2018.
2. ↑  «Det sikreste huset ved Mjøsa?». *Tu.no* **(norsk)**. Besøkt 3. august 2018.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica
 |
**«Skjønn jomfru, lukk ditt vindu opp»** er et skillingstrykk av Adam Gottlob Oehlenschläger. Melodien er av C.E.F. Weyse (1774–1842), en dansk musiker og komponist. Han var kjent for en rekke kantater, kirkemusikk, operaer og syngestykker som «Balders død», «Macbeth», «Et eventyr i Rosenborgs have» samt «Gud signe vårt dyre fedreland».

Teksten
-------

**1.**Skjønn jomfru lukk ditt vindu opp,  

her er din hjertens kjær.  

Blek månen stander på himmelens blå  

mildt nattergalen triller slå  

skjønn jomfru lukk ditt vundu opp  

her er din hjertens kjær.  

  

**2.**Skjønn jomfru rekk meg din liljehand  

jeg er så syk og matt,  

akk fra den tid jeg skuet deg  

bortsvinner all ro og søvn fra meg.  

Skjønn jomfru rekk meg din liljehånd  

o la meg få den fatt.  

  

**3.**Skjønn jomfru rekk meg din purpurmunn  

jeg var så svimmel nyss,  

jeg blusser og høyt mitt hjerte slår  

du som har såret o leg mine sår.  

Skjønn jomfru rekk min din purpurmunn  

gi meg et rosenkyss

Kilder
------

* *Oldemors visebok* av Eli Støre Erichsen, Cappelen 1976
**Guðmundur S.Th. Guðmundsson** (født 1. mai 1920 i Siglufjörður, død 9. januar 2007 i Fossvogur, Reykjavík) var en islandsk skiløper som representerte Skíðafélag Siglufjarðar og Iþróttabandalagi Akureyrar. Han deltok i OL i St. Moritz i 1948, der han ble nummer 98 av 102 fullførende deltakere i utfor, 59 av 66 fullførende i slalåm og sist av 67 fullførende i den alpine kombinasjonen.

Guðmundur Guðmundsson konkurrerte også i nordiske grener. Han ble islandsk mester til sammen tolv ganger i slalåm, skihopping, kombinert og langrenn.

Etter oppveksten i Siglufjörður hadde han flere forskjellige jobber. Han var blant annet bonde, og han var drosjesjåfør i Akureyri og Keflavík. Senere studerte han sildeindustri og fiskemattilvirkning, og arbeidet med det blant annet i Höfn í Hornafirði.

Islandske mesterskap
--------------------

* Spesielt hopp: 1946
* Kombinert: 1943, 1945, 1946, 1948
* Langrenn (15–18 km): 1942, 1943, 1944, 1945, 1946, 1948
* Slalåm: 1945

Se også
-------

* Skihopping og kombinert på Island

Referanser
----------

1. 1 2   www.mbl.is[Hentet fra Wikidata]

Kilder
------

* Sports Reference: Guðmundur Guðmundsson Arkivert 12. november 2012 hos Wayback Machine. (besøkt 29. juli 2012)
* Morgunblaðið: Guðmundur S.Th. Guðmundsson (nekrologer, 21. januar 2007, besøkt 29. juli 2012)
* Flere islandske aviser arkivert hos Islands nasjonalbibliotek, Timarit.is

Eksterne lenker
---------------

* (en) Guðmundur Guðmundsson – Olympedia Rediger på Wikidata

* (en) Guðmundur Guðmundsson – Sports-Reference (OL-resultater – arkivert) Rediger på Wikidata

Portal: Island

|  |  |
| --- | --- |
| Oppslagsverk/autoritetsdata | VIAF
 |
**Odd Arild Amundsen** (født 6. juni 1951) er en tidligere fotball- og bandyspiller fra Drammen. Han tilbrakte sine ungdomsår i Bragerøen, men spilte fra 1968 fotball i Strømsgodset. Der ble han med på klubbens storhetstid og var med på å vinne tre norgesmesterskap (1969, 1970 og 1973) og ett seriegull i 1970. Amundsen spilte 176 obligatoriske kamper for Strømsgodset og scoret 29 mål fram til han ga seg i 1975. Han spilte midtbane og var kjent for sitt gode skudd og sin målteft.

I 1976 gikk Amundsen til Lyn og ble der i en sesong før han meldte overgang til Drafn hjemme i Drammen. I Drafn ble han fra 1977 til 1982, fra 1979-1980 var han spillende trener. Han gjorde comeback for Strømsgodset i 1984 i daværende 2. divisjon.

I bandy spilte Odd Arild Amundsen for sin moderklubb Bragerøen, senere Sparta/Bragerøen så å si hele karrieren. I sesongene 1969/70 og 1970/71 var han imidlertid i Strømsgodset, men slapp ikke til på førstelaget fordi han ikke hadde tid til å trene for fullt. Han gikk derfor tilbake til Bragerøen i 1971. Han spilte senest i bandyens øverste divisjon i 1985/86-sesongen.

Referanser
----------

1. ↑  «Sesongen 1979». *Drafn i Drammen*. drafn.net. Arkivert fra originalen 5. mars 2016. Besøkt 5. mai 2015.
2. ↑  Gard-Cato Engnæs (22. desember 1971). «Odd Arild Amundsen toppscorer uten bandytrening». *Verdens Gang*.

Eksterne lenker
---------------

* Spillerprofil på Strømsgodsets offisielle hjemmeside[*død lenke*]
* Spillerprofil på lynfotball.net
**Leggeromanisering** er et romaniseringssystem for mandarinkinesisk, utviklet av sinologen og kinamisjonæren James Legge på 1800-tallet. Det ble senere fortrengt av Wade-Giles, som igjen for det meste har måttet vike plassen for pinyin. Leggesystemet er fremdeles av betydning, først og fremst fordi det er benyttet i Legges fremdeles utbredte oversettelse av *Yijing*.

Beskrivelse
-----------

Leggeromaniseringen benytter følgende konsonanter:

> f h hs k kh *k* *kh* l m n ng p ph *r* s sh sz t th w y z *z* з зh з z
> 
> 

Systemet benytter følgende vokaler:

> a â ă e ê i î o u ui û ü
> 
> 

Vokalbokstavene benyttes også i forskjellige vokaldigrafer:

> âi âo âu eh ei ih ui
> 
> 

Noen andre trekk ved Legges system: 

* bruken av 'h' for å indisere konsonantisk aspirasjon (slik at der pinyin skriver *pi* og Wade-Giles skriver *p'i*, skriver Legge *phî* ),
* bruken av kyrillisk/fraktur *з* distinkt fra *z*,
* bruk av kursiverte konsonanter i tillegg til (og distinkt fra) deres normalformer.

Om man sammenligner ord som har blitt romanisert etter Legges system med de samme ordene romanisert etter Wade-Giles' system, ser man at det ofte er mindre men usystematiske forskjeller, slik at det ikke er lett å sette opp korrelasjonslister for disse to systemene.

Eksterne lenker
---------------

* Legge-transkripsjon av Yijingheksagramnavn -- sammen med formene i Wade-Giles og Pinyin
*Grande Odalisque* malt av Jean Auguste Dominique Ingres (1814)
**Odalisk** (tyrkisk *Odalık*) var en kvinnelig slave i et osmansk *serai*. Hun var assistent eller lærling hos konkubinene og hustruene, og kunne avansere i status til å bli en av dem. De fleste odalisker tilhørte det keiserlige haremet, sultanens hushold.

Etymologi
---------

Ordet «odalisk» kommer fra is tyrkisk *odalık*, som betyr «kammerpike», fra *oda*, «kammer» eller «rom».

Status
------

*Odalisk med slave* av Jean Auguste Dominique Ingres (1842)
*Odalisque* malt av Jules Joseph Lefebvre (1874)
En odalisk var ikke konkubine i et harem, men det var mulig at hun senere kunne ble en. Odalisker sto nederst på rangstigen i haremet og betjente ikke sultanen, men først og fremst for konkubinene og hustruene som personlige kammerpiker. Odalisker var som oftest slaver som var gitt i gave til sultanen. Vanligvis ble en odalisk aldri sett av sultanen, men var i stedet under direkte oppsyn av hans mor, søstre, døtre eller andre kvinnelige slektninger. Hvis en odalisk var spesielt vakker, eller hadde et spesielt talent for dans eller sang, kunne hun få opptrening som en mulig konkubine. Hvis hun ble utvalgt, ville en odalisk bli trent opp til konkubine for å betjene sultanen seksuelt, og bare etter en slik seksuell kontakt ville hennes status endres, slik at hun deretter var en konkubine, hvilket var en seksuell slave.

Senere bruk
-----------

I populær bruk kunne ordet *odalisk* utenfor den osmansk-tyrkiske konteksten også benyttes i overført betydning om en formuende manns elskerinne eller konkubine. På engelsk kalles en slik mann for en «sugar daddy».

På 1800-tallet ble *odalisker* en vanlige fantasifigur innenfor romantisk billedkunst som ble karakterisert som *orientalisme*, og ble framstilt i mange erotiske avbildninger.

Edvard Grieg skrev en sang :*Odalisken synger: Nu synker Solen i Asiens Dale* (1870) etter et dikt av Carl Alfred Bruun.

Eksterne lenker
---------------

* (en) Odalisques – kategori av bilder, video eller lyd på Commons Rediger på Wikidata
* Noen portretter av odalisker

|  |  |
| --- | --- |
| Oppslagsverk/autoritetsdata | Store Danske Encyklopædi
 |
***Skjærgårdsflirt*** er en norsk komedie fra 1932, basert på skuespillet av Gideon Wahlberg med samme navn. Filmen er i dag ansett som tapt.[]

Kilder
------

* *Filmen i Norge: norske kinofilmer gjennom 100 år.* Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanmeldelser.

Handling
--------

Inga Sjøholm og Erik Østerman er forlovet. Hun er datter av en fattig bonde, og han er sønn av en velstående fisker. Eriks mor liker ikke forlovelsen deres, og mener sønnen kunne funnet noen langt bedre enn Inga. Østerman-familien huser også gjester om sommeren, og grosserer Andersen og datteren Lilly kommer på besøk fra hovedstaden. Lily opptrer flørtende, og klarer snart å sjarmere Erik - til Ingas store fortvilelse. Østerman-familiens hushjelp Katrina og gårdsgutten Karl Anton har også en sommer-flørt gående. Men denne romansen er noe ensidig, fordi Karl-Anton heller vil lese romaner enn å tilbringe tiden sammen med Katrina.

Lilys fetter Hans kommer også på besøk. Han er forelsket i Lily, og interessen hennes blir nå rettet mot ham. En kveld overhører Erik en samtale mellom de to, og får vite at Lily bare gjorde narr av ham - og at hun betrakter ham som en enkel bondegutt. Han vender tilbake til Inga, som nettopp har arvet 5 000 svenske kroner fra en onkel. Samtidig forlater Karl-Anton endelig romanen sin, til fordel for Katrina.

Skuespillere
------------

* Else Bull som Inga Sjøholm.
* Kristian Hefte som Erik Østerman.
* Finn Bernhoft som grossist Andersen.
* Bjørn Bjørnevik som Sjøholm, en bonde
* Arne Kleve som Østerman, en fisker.
* Vilhelm Lund som Hans.
* Birger Løvaas som gårsarbeider Karl Anton.
* Lisbeth Nyborg som Augusta Østerman
* Astrid Schwab som Lily Andersen.
* Olga Sjøgren som Katrina.
Nr. 9 Foto: Mahlum 
Nr. 19 Foto: Mahlum 
**Odalsgata** (3–23; ingen partallsnumre) er en gate på Vålerenga i bydel Gamle Oslo. Den går fra Solørgata til Hedmarksgata, øst for Jordal idrettsplass.

Som mange tidligere Aker-gater fikk denne nytt navn året etter byutvidelsen i 1878. Ved denne utvidelsen ble det innført murtvang, men i Odalsgata finnes fremdeles rester etter den gamle trehusarkitekturen, f.eks. nr. 9 (et gammelt våningshus som antas å være oppført rundt 1860) og nr. 19 (fra samme tid, utvidet i 1895, siden redusert fra seks til tre leiligheter). Navnet til tross er gaten smal og har preg av adkomstvei uten gjennomfartstrafikk.

Kilder
------

* Knut Are Tvedt, red. (2010). «Odalsgata». *Oslo byleksikon* (5. utg.). Oslo: Kunnskapsforlaget. s. 409. ISBN 978-82-573-1760-7.

Eksterne lenker
---------------

* Oslo kommunes bydelsoversikt

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** Sentralt stedsnavnregister
 |
**Legitim** (av latin *lex* / *legis* = lov) betyr rettmessig. Ordet brukes om noe eller noen som oppfyller krav i bestemte juridiske rettsregler, og/eller oppfyller vilkår i visse andre sosiale normer.

Sammen med ordet legitim hører bl.a. verbet *å legitimere*, substantivene *legitimitet* og *legitimasjon* samt motsetningen *illegitim*.

Ordet brukes om for eksempel *legitime interesser*, og betegner da interesser som kan bli åpent forsvart og begrunnet med rettsregler eller andre anerkjente regler.

Uttrykket *legitim arving* kan betegne dels en som er den riktige arving etter lov eller testament, dels en som blir anerkjent som en persons etterkommer. *Illegitim* brukes i slik sammenheng ofte om en utenekteskapelig etterkommer.

Uttrykket *legitime krav* er brukt om krav som anses velbegrunnet i rettsregler eller andre regler. 

Å *legitimere* kan bety å gi en begrunnelse ut fra slike regler. 

Å *legitimere seg* kan bety å dokumentere sin person og sitt navn ved et offisielt utstedt dokument som pass eller førerkort. Slike dokumenter kalles «legitimasjon».

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Odd Are Berkaak** (født 1950)[] er en norsk sosialantropolog som er professor ved Sosialantropologisk institutt, Universitetet i Oslo. Berkaak er mag.art. fra samme sted fra 1980 og har tidligere vært ansatt ved Fredsforskningsinstituttet og ved Universitetet i Vest-India i Kingston, Jamaica. Han har gjort feltarbeid i Jamaica, St. Vincent, Zambia, Oslo og Arizona. De siste årene har viktige interesser vært blant annet moderne myter og historiekonstruksjon, både i den kulturelle western-sjangeren og norske museer. Hans faglige interesseområder er musikk, estetikk, urban kultur, materiell kultur, historiekonstruksjon i tillegg til regional interesse for Karibia, Zambia, USA og Norge.

Berkaak ga i 1994 ut boken om rockegruppen Sunwheels fra Kalbakken i Groruddalen *Sunwheels: Fortellinger om et rockeband* som senere ble grunnlag for en dokumentarfilm *Sunwheels: Historien om et rockeband*. Gruppen besto opprinnelig av tenåringer nesten uten musikalsk opplæring, blant annet Bjørn Boge.

Bibliografi (utvalg)
--------------------

* Berkaak, Odd Are (1994). *Sunwheels. Fortellinger om et rockeband*. Oslo: Universitetsforl. ISBN 8200024946.

Referanser
----------

1. ↑   BIBSYS, NORAF-ID 90064969, besøkt 9. oktober 2017[Hentet fra Wikidata]

Eksterne lenker
---------------

* 

* (no) Publikasjoner av Odd Are Berkaak i BIBSYS
* 

* (no) Publikasjoner av Odd Are Berkaak i forskningsdokumentasjonssystemet CRIStin

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC **·** CRIStin
 |
**Legio VI Victrix** («Den seiersrike») var en romersk legion grunnlagt av Octavian i 41 f.Kr.. Den var en søsterlegion til Legio VI Ferrata, og ble muligens oppsatt med veteraner fra denne. 

Legionens første kamp var i Perugia samme år som den ble opprettet. Den var også i kampe mot Sextus Pompeius, som okkuperte Sicilia og nektet å sende korn til Roma. I 31 f.Kr. kjempet den i slaget ved Actium mot Marcus Antonius. Neste år ble den sendt til Hispania Tarraconensis, hvor den deltok i krigen mot cantabrierne, som varte fra 25 f.Kr. til 13 f.Kr..

Legionen ble stående i Hispania i nesten et århundre, og fikk derfor tilnavnet *Hispaniensis*. Soldater fra denne legionen, og fra X Gemina, var blant de første som bosatte seg i Zaragoza. 

Tilnavnet *Victrix* ble gitt til legionen av Nero. Han var upopulær i regionen, og da guvernøren for Hispania Tarraconensis, Servius Galba, sa at han ville styrte Nero, støttet legionen Nero og utropte ham til keiser i leiren. Galba opprettet da VII Gemina, og marsjerte mot Roma, noe som utløste Neros selvmord.

Britannia
---------

I 119 ble legionen flyttet til Britannia av Hadrian, slik at den kunne hjelpe til med å slå ned motstand mot det romerske styret der. Victrix spilte en viktig rolle i dette, og erstattet etterhvert den underbemannede IX Hispana. I 122 begynte Victrix arbeidet med Hadrians mur, som sikret fredeligere forhold i to århundre. Tyve år senere deltok de i byggingen av Den antoninske mur, men denne ble for det meste oppgitt innen 164.

I 185 gjorde legionene i Britannia opprør, og fremmet sin egen keiserkandidat, Priscus, for å erstattet Commodus. Priscus lot seg ikke utrope til keiser, og Pertinax, som selv etterfulgte Commodus, slo ned opprøret. Kavalerigeneralen Lucius Artorius Castus, som er en av inspirasjonskildene til Arthurlegenden, gjorde tjeneste i Victrix under dette opprøret; det ser ut til at han var en av de som forble lojale mot Commodus.

Litteratur
----------

* Emil Ritterling: *Legio (VI victrix)*. I: Paulys Realencyclopädie der classischen Altertumswissenschaft (RE). Band XII,2, Stuttgart 1925, Sp. 1598–1614.
**Jan Inge Smestad Rasmussen** (født 31. juli 1949 i Kristiansand) er en norsk sanger og musiker.

Hovedinstrumenten er gitar og mandolin. Han har vært aktiv innenfor flere musikkgenre siden midten av 1960-tallet, først som medlem av et lokalt band. Første musikkalbuminnspilling fant sted i 1967.

På begynnelsen av 1970-tallet begynte han å interessere seg for folkemusikk, og særlig amerikansk, irsk og engelsk. Han kom i kontakt med den kjente irske folkemusikeren Mick Moloney, og innledet et samarbeid med ham som varte i tre år, hvorav de i et års tid bodde i London. Duoen Moloney og Rasmussen dro på turnéer til Norge, Sverige, England og Amerika. 

Sammen med Mick Moloney tok Rasmussen del i Vise- & lyrikkfestivalen i Haugesund i 1972. I 1974 opptrådte han på Ragnarocks visekonsert i Holmenkollen, i samspill med flere medlemmer av Folque.

En demotape spilt inn i London resulterte i platekontrakt i Norge i 1975. Samme året kom hans første solo-LP. På innspillingen fikk han med seg musikere fra Prudence, Folque, Junipher Greene og New Beatnicks. LP-en mottok positiv kritikk i den norske presse.

Da visebølgen avtok la han de akustiske strengeinstrumentene på hylla, tok opp sin elektriske Fender og satset på rock og blues. Han spilte i flere rockegrupper.

I 1993 gjennomførte Jan Inge Rasmussen et nytt soloprosjekt og fikk utgitt CD-en *Time* med egenkomponerte melodier til kjente og ukjente forfatteres tekster.

Med CD-en *Druer av kjærlighet* fra 1997 sang Rasmussen lyriske tekster av Jens Bjørneboe. Melodiene var blitt komponert over en lengre periode. I 2001 ga han ut CD-en *Rock'n Roll And Others Oddities*.

Jan Inge Rasmussen har også tatt opp igjen sin tidligere kjærlighet til folkemusikk og spiller og synger i kristiansandsgruppen St. Patrick’s, som har viet seg til akustisk irsk, skotsk og engelsk folkemusikk.

En meget fin oppsummering av Rasmussens musikalske karriere finnes på den dobbelte samle-CD-en "1760".

Diskografi
----------

Singler
* 1967 m/The Shambles: Blooddrippin’/Just a Flirt (Nor-Artist)
* 1975 Jan Inge Rasmussen: Spansk Vuggevise (Musica/RCA)

LP-er
* 1968 Div. artister: *Nor-Artist* (Nor-Artist)
* 1972 sm.m. Mick Moloney: *We Have Met Together* (Transatlantic)
* 1975 Jan Inge Rasmussen: *Rasmusikk* (Musica/RCA)
* 1975 Div. artister: *Stevnemøte* (RCA)

Kassetter
* 1985 Div. artister: *Country Talent 85* (Country Talent)
* 1995 sm.m. St. Patrick’s: *Things Go Better With Stout* (Grønn Lyd)

CD-er
* 1991 Div. irske artister: *Irish Folk Festival* (Transatlantic)
* 1993 Jan Inge Rasmussen: *Time* (Felix Records)
* 1997 Jan Inge Rasmussen: *Druer av kjærlighet* (Felix Records)
* 1998 Div. artister: *Pilsmaskinen* (Pilsmaskinen)
* 2000 Div. artister: *Tigerberget* (Tigerberget)
* 2001 Jan Inge Rasmussen: *Rock’n Roll and Other Oddities* (Felix Records)
* 2001 sm.m. St. Patrick’s: *We’d Rather Be In Dublin* (Grønn Lyd)
* 2002 Jan Inge Rasmussen: *Rasmusikk/London Tapes* (Musica/Felix Records)
* 2009 Div. artister: *Fight Apathy* (Christianssand Protestfestival)
* 2010 Jan Inge Rasmussen: *1760* (Felix Records)

Eksterne lenker
---------------

* Offisielt nettsted Rediger på Wikidata
**Odd Arild Kvaløy** (født 28. desember 1948 i Stavanger) er en norsk politiker (Sp). Han har vært fylkesordfører i Rogaland og politisk rådgiver i Samferdselsdepartementet og Kommunaldepartementet.

Han var medlem av Rogaland fylkesting 1984–2011, herav gruppeleder 1984–1991 og 1999–2011, fylkesordfører 1992–1999 og medlem av fylkesutvalget 1984–1999 og 2002–2011. Kvaløy var også medlem av Stavanger bystyre 1980–1987 og 1992–1995, herav medlem av formannskapet 1984–1987. På nasjonalt plan var han politisk rådgiver i Samferdselsdepartementet 1985–1986 og tilsvarende i Kommunaldepartementet 1989–1990. Kvaløy var forøvrig nestleder i Kommunenes Sentralforbunds sentralstyre 2000–2008.

Han er utdannet agrotekniker. I perioden 1970–1981 var han ansatt i Felleskjøpet Rogaland Agder, 1981–1987 i Senterpartiets hovedorganisasjon, og fra 1988 i SpareBank 1 SR-Bank.

Referanser
----------



|  |  |  |
| --- | --- | --- |
| Forgjenger:**Arne Rettedal** | **Rogalands fylkesordfører**(1992–1999) | Etterfølger:**Roald Bergsaker** |
**Leggen** er en del av kroppen som strekker seg fra kneet og ned mot foten. I motsetning til låret har leggen to knokler, skinnebeinet (tibia) og leggbeinet (fibula). Hos de fleste firbeinte dyr er skinnebeinet det største og tyngste av dem, hos fugler er leggbeinet sterkt redusert og de to knoklene er sammenvokst til en tibiotarsus.

Musklene i leggen er dominert av den store leggmuskelen, *musculus gastrocnemius*, som ender i akillessenen som gjør dyr og mennesker i stand til å sparke fra når de løper.

Referanser
----------

1. ↑  Romer, A. S. (1947): Vertebrate Paleontology, (revidert utgave 1966), University of Chicago Press, Chicago
2. ↑  Peterson, Noble S. Proctor, Patrick J. Lynch ; illustrated by Patrick J. Lynch ; foreword by Roger Tory (1993). *Manual of ornithology : avian structure & function*. New Haven: Yale University Press. ISBN 0-300-05746-6. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | GND **·** LCCN
 |
Odaiba med batteri 6 i forgrunnen.
Odaiba (til venstre) og Ariake (til høyre). Begge disse øyene omtales som «Odaiba».
**Odaiba** (お台場) (også kjent som *Daiba*) er en stor, kunstig øy i Tokyobukta, Japan. Den er en del av distriktene Minato og Koto.

Det moderne Odaiba, forbundet til Tokyo bl.a. med den store *Regnbuebroa*, er et senter for shopping og fornøyelser, med restauranter, leiligheter og næringsbygg. Det futuristiske bygget til Fuji Television er lokalisert på øya. Det finnes også en fornøyelsespark for kvinner kalt *Venus Fort*, bygd som en 1800-talls europeisk by. I tillegg er det også et maritimt museum på øya.

Historie
--------

Navnet *Odaiba* kan oversatt bety «plattformsted», og viser til kanonstillingene som ble bygd her. På slutten av Japans Edoperiode ble det planlagt bygget elleve kunstige øyer med kanonbatterier til forsvar for Tokyo, i et fåfengt forsøk på å hindre den amerikanske kommandør Perry og hans «svarte skip»s tilbakekomst til Japan. Kun seks av øyene ble fullført, og i dag er det kun batteri 6 som gjenstår av de opprinnelige øyene. I 1920-årene ble batteri 3 ombygget til *Metropolitan Daiba Park*.

På slutten av 1980-årene, da Japans økonomi blomstret, ble det startet en storslått utbygging av øyområdet. Den senere økonomiske nedgangen amputerte mye av de originale planene. Siden slutten av 1990-årene har Odaiba igjen blitt et populært fritids- og shoppingområde for Tokyoborgerne.

* Rainbow Bridge (レインボーブリッジ)Rainbow Bridge (レインボーブリッジ)
* Palette Town (パレットタウン)Palette Town (パレットタウン)
* Museet Mirai-kan (未来館)Museet Mirai-kan (未来館)
* En etterlikning av Frihetsgudinnen (New York) med brua Rainbow Bridge i bakgrunnen.En etterlikning av Frihetsgudinnen (New York) med brua Rainbow Bridge i bakgrunnen.
* Zepp DiverCity, konsertlokaleZepp DiverCity, konsertlokale

Referanser
----------

1. ↑  «Odaiba Guide | JapanVisitor Japan Travel Guide». *www.japanvisitor.com*. Besøkt 12. mars 2016.

Eksterne lenker
---------------

* (en) Odaiba – kategori av bilder, video eller lyd på Commons Rediger på Wikidata

* (en) Odaiba – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NDL **·** MusicBrainz
 |
**Legitimasjon** ( av latin *lex / legis* = lov) er et ord som brukes om flere begreper. 

Til substantivet *legitimasjon* hører verbet *å legitimere seg*.

Mest vanlig er *legitimasjon* brukt om offisielt utstedte dokumenter som brukes til å dokumentere sin person og sitt navn. Som legitimasjon brukes særlig pass, ID-kort og førerkort (sertifikat).

*Legitimasjon* kan også være dokumenter, utsagn eller andre forhold som viser at en person har rett til foreta bestemte handlinger eller andre disposisjoner. Slik legitimasjon kan være i strid med de virkelige, underliggende forhold. Legitimasjonen kan i noen tilfeller likevel skape rett for den personen som i god tro har stolt på legitimasjonen. En slik legitimasjon blir juridisk kalt fullmakt, og den vanligste fullmaktstypen er stillingsfullmakt.

Se også
-------

* Elektronisk legitimasjon
* Legitim
* Legitimasjonskort
* Akkreditiv
* Godtroerverv

Referanser
----------

1. ↑  Juridisk leksikon, Oslo 1966: oppslagsordene "legitim" til "legitimasjonspapir", s. 148

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** BNF **·** BNF (data)
 |
**Maria Merete Glosli Trøen** (født 3. februar 1977) er en norsk sanger fra Stavern. Hun koret fast for Jan Werner Danielsen fra 2000. Hun har også vært korist for Elisabeth Andreassen og deltatt i en rekke turneer og shows med artister som Kåre Conradi, Øivind Blunck og Tommy Steine. I tillegg har hun sunget sangen *Feels Just Like That Night* laget av den norske Dance-gruppen Eskimo & Icebird.

Hun synger ofte sammen med sin yngre søster Camilla Trøen. De har i flere år vært solister med Larvik Storband. Under artistnavnet SISTERS utga de i 2007 en CD-single. Singlens produsent, Jarl Aanestad, skrev både tekst og melodi til sangen *Hear Me When I'm Calling*, som hun deltok med i norsk Melodi Grand Prix i 2008. Fra høsten samme år er hun heltidsstudent i helsefag.

Norsk delfinale i Melodi Grand Prix i 2008
------------------------------------------

Trøen ble slått ut i delfinalen i Bodø Spektrum 25. januar 2008. *Hear Me When I'm Calling* havnet som en av de to siste sangene.

Eksterne lenker
---------------

* Lytt til "Hear Me When I'm Calling" med Maria Trøen
* Østlands-Posten 26.01. 2008 "Ingen finale for Maria Trøen"
**Omsetningsrådet** er et norsk statlig forvaltningsorgan under Landbruks- og matdepartementet som skal sørge for en effektiv regulering av markedet for ulike jordbruksprodukter til lavest mulig kostnad. Rådet forestår gjennomføringen av omsetningsloven, herunder forvaltning av innkomne avgiftsmidler og midler fra jordbruksavtalen.

Omsetningsrådets oppgaver er:

* Administrere markedsregulerende tiltak (geografisk overføring, lagring, eksport, leveranse til fabrikk og eventuelt andre tiltak).
* Føre tilsyn med at produsentorganisasjonene følger opp vedtak fra Omsetningsrådet.
* Kreve inn omsetningsavgift og føre kontroll med innbetaling.
* Fremme faglige tiltak og opplysningsarbeid med bruk av midler fra omsetningsavgiftene.
* Administrere andre tilskuddsordninger over statsbudsjettet på vegne av Landbruks- og matdepartementet, for eksempel i hagebrukssektoren.

Landbruks- og matdepartementet kan omgjøre Omsetningsrådets vedtak dersom det er i strid med lov, forskrift eller gjeldende jordbruksavtale. Regjeringen kan omgjøre vedtak dersom det etter regjeringens vurdering er i strid med samfunnsinteresser.

Fra 2000 er sekretariatsfunksjonen for Omsetningsrådet lagt til Landbruksdirektoratet.

Medlemmer
---------

Omsetningsrådet har elleve medlemmer som representerer staten, bondeorganisasjonene, samvirkebedriftene og ikke-samvirkebasert næringsmiddelindustri. Jordbruks- og samvirkerepresentantene har tilsammen flertall, noe som henger samnen med det økonomiske ansvaret for overproduksjon; overproduksjon krever tiltak som blir finansiert gjennom omsetningsavgift innkrevet fra bøndene.

Bjørg Tørresdal er leder for perioden 2020–2023.

Referanser
----------

1. 1 2  Omsetningsrådet Arkivert 24. september 2021 hos Wayback Machine.. Landbruksdirektoratet.

Eksterne lenker
---------------

* (no) Offisielt nettsted Rediger på Wikidata
* «Lov til å fremja umsetnaden av jordbruksvaror». Lovdata. 10. juli 1936.
* «Forskrift om innkreving av omsetningsavgift og overproduksjonsavgift». Lovdata. 20. desember 1996.
* «Forskrift om omsetningsavgift på jordbruksvarer, og om overproduksjonsavgift på mjølk». Lovdata. 29. juni 1999.
**SportClub Veendam** var en nederlandsk fotballklubb i byen Veendam i provinsen Groningen. 

Klubben ble grunnlagt 4. september 1894, noe som gjorde den til en av de eldste fotballklubbene i Nederland frem til den ble oppløst. Det første navnet på klubben var *Look-Out* som ble forandret til *Prinses Juliana Veendam* i 1909, og snart etter ble forandret til enkelt *Veendam*. Klubben ble profesjonell i 1954 når den nederlandske ligaen ble etablert. 

Nåværende hovedtrener for klubben er Joop Gall. I 2007/08-sesongen endte klubben på en 15.-plass i Eerste Divisie, landets nest øverste divisjon. Klubben slo seg selv konkurs i mars 2013 etter lengre tid med økonomiske problemer.

Kjente spillere med tilknytting til klubben
-------------------------------------------

* Nederlands flagg Dick Nanninga
* Nederlands flagg Frans de Munck
* Bulgarias flagg Ivan Tsvetkov
* Nederlands flagg Marcel Seip
* Nederlands flagg Michael de Leeuw

Referanser
----------

1. ↑  VI.nl – Den Langeleegte rop: konkurs Veendam finalen Arkivert 6. juli 2013 hos Wayback Machine. (Publisert 2. april 2013, besøkt 4. august 2013)

Eksterne lenker
---------------

* Offisielt nettsted Rediger på Wikidata

* (en) SC Veendam – kategori av bilder, video eller lyd på Commons Rediger på Wikidata
**LEGO MINDSTORMS** er et produkt fra leketøysprodusenten Lego som gjør det mulig for en bruker å konstruere sin egen robot. Robotsystemet har utviklet seg over flere år, fra RCX, via NXT og til den nå mer avanserte EV3-roboten. EV3-klossens datakapasitet og yteevne kan sammenlignes med en PDA, og kan kobles til flere forskjellige sensorer. I tillegg er det porter for tilkobling av motorer. Sammen med konvensjonelle LEGO-klosser, kan dette bygges sammen til en fungerende robot, som igjen programmeres via et dataprogram. Programmet overføres til roboten via en USB, Bluetooth eller WIFI. På de eldre modellene, RCX, brukte man et infrarødt overføringssystem.

Sensorer og konstruksjon
------------------------

Sensorer som kan brukes er blant annet: rotasjonssensor, trykksensor, fargesensor, gyroskop, ultralydsensor mfl. Ikke alle disse sensorene følger med et standardsett, men er tilgjengelig som ekstrautstyr. De tidligere RCX-ene støttet ikke noen form for avstandsmåler. Disse sensorene kan plasseres fritt på roboten, alt etter ønske.

Programmering
-------------

Programmet som brukes til å programmere robotene med, er basert på LabView, et program i bruk av flere større bedrifter og institusjoner for programmering av roboter. Blant brukerne finner man NASA. 

Til programmering av RCX het programmet RoboLab, og hadde et enkelt brukergrensesnitt med enkle ikoner, dog veldig mange ikoner. Systemet krevde en viss innsikt for å bygge sammen et program, og ble avløst av LEGO MINDSTORMS, der grensesnittet ble pakket inn i enklere ikoner med flere funksjoner. Programvaren kan kjøres på PC/Mac og iPad (i noe begrenset utgave)

FIRST LEGO League, FLL
----------------------

Hvert år arrangeres FIRST LEGO League, hvor lag blant annet konkurrerer om å utføre forskjellige oppdrag på et robotbord. Hver runde varer i to og et halvt minutt. Oppgavene kan være ting som å åpne en port, hente en gjenstand fra ett sted og legge den på et annet, og så videre. Oppdragene har hvert år et samfunnsaktuelt tema, for eksempel Body Forward, Food Factor, Trash Treck og Animal Allies.

Se også
-------

Tilsvarende robotsett som LEGO Mindstorms er blant annet «WowWee Robotics», «Roboraptor», «Robosapiens» og Fischer-Teknik. 

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
**Maria Veronica Lindegaard Solem** født 6.august 1949 i Tønsberg, oppvokst på Tjøme, bosatt på Nesodden. Billedkunstner innen maleri og grafikk. Datter av Odd Solem og Margit Lindegård Solem. Utannet interiørarkitekt i København og som billedkunstner fra L'Accademia di Belle Arti, Firenze og Cararra i Italia. Hun har deltatt i kollektivutstillinger og separatutstillinger i Italia og Norge, og har dessuten hatt separatutstillinger i Sveits. 

Solems kunst er abstrakt og dekorativ. 

Hennes maleri *Moonshine 1924* er innkjøpt til Nasjonalmuseet for kunst 1986..

Referanser
----------

1. ↑   Norsk kunstnerleksikon, Norsk kunstnerleksikon ID Maria\_Veronica\_Lindegaard\_Solem, besøkt 9. oktober 2017[Hentet fra Wikidata]
2. ↑   KulturNav, KulturNav-ID b8a31a36-e331-41b3-9cbd-0b01ca3e4384, besøkt 9. oktober 2017[Hentet fra Wikidata]
3. ↑    www.nkl.snl.no
4. ↑  askerbibliotekene
5. ↑  Collection

  


|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |
Liang Kai hugger bambus.
**Liang Kai** (kinesisk: 梁楷, pinyin: *Liáng Kǎi*, født ca 1140 muligens i Dongping i Shandong i Kina, død tidlig 1200-tall) var en kinesisk kunstner som studerte under og senere overskygget sin mester Jia Shigu. I 1210 ble han tilbudt stilling som hoffkunstner i Lin An men takket nei. I stedet tilbragte «galmannen Liang», som han kalte seg selv, sitt liv med å male kunstverk og drikke alkohol. Til sist pensjonerte han seg selv og ble zenmunk. Liang anses å ha skapt chanskolen innen kinesisk kunst. Et av hans mest kjente verk er *Budai*, en buddhaskikkelse som vandrer gjennom landskapet.

Eksterne lenker
---------------

* (en) Liang Kai – kategori av bilder, video eller lyd på Commons Rediger på Wikidata

* (en) 梁楷 – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** ISNI
 |
**Maria Troncatti** (født 16. februar 1883 i Corteno Golgi i Lombardia i Italia, død i flyulykke 25. august 1969 i Sucúa i provinsen Morona Santiago i Ecuador) var en italiensk nonne som var misjonær fra kongregasjonen Figlie di Maria Ausiliatrice i Ecuador. Hun er æret som salig av den katolske kirke.

Biografi
--------

Maria Troncatti var datter av bondeforeldre. Hun ble seg tidlig bevisst et religiøst kall, og av lydighet mot faren avventet hun til hun var myndig til å søke seg til klosterlivet. Hun inntrådte hos *Figlie di Maria Ausiliatrice* i 1907.

Under første verdenskrig virket hun som sykepleier ved Røde Kors militærsykehus i Varazze. 

I 1922 ble hun sendt som misjonær til Ecuador. Søster Maria Troncatti utøvde sitt apostolat sammen med to andre ordenssøstre blant urbefolkningen i Amazonas, og sørgte for å bringe humanitær bistand og åndelig rikdom til disse befolkningene. Hun virket først og fremst blant shuarene, som er en av stammene i jívarogruppen. Hun bygde opp misjonsstasjoner i Macas, Sevilla Don Bosco og Sucúa. Hun hadde oppgaver som kateket, lærer, sykepleier, sårlege, tannlege og anestesisøster, yog arbeidet 16 til 17 timer om dagen. Hun viet seg helt til evangelisering og fremme av menneskeverdet. Blant indianerkvinnene arbeidet hun får den kristne ekteskapsforståelse. Hun fikk raskt de innfødtes sympati, og de gav henne tilnavnet *nostra mamita*.

Maria Troncatti døde 25. august 1969 i en flyulykke.

Hun ble saligkåret av pave Benedikt XVI i 2012.

Referanser
----------

1. 1 2   GCatholic.org, GCatholic person ID 68376[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** ISNI
 |
Fra venstre til høyre: Østerrikes utenriksminister Karin Kneissl, Tyrkias utenriksminister Mevlüt Çavuşoğlu, Liechtensteins utenriksminister Aurelia Frick, Norges utenriksminister Ine Eriksen Søreide og Andorras utenriksminister Maria Ubach Font under OSSEs ministerrårdsmøte i Milano 6. desember 2018
**Maria Ubach Font** (født 14. juni 1973 i La Massana) er en andorransk diplomat. Hun ble i 2017 landets utenriksminister.

Liv og virke
------------

Etter skolegang i landets franske skolevesen studerte hun ved universiteter i Frankrike. Etter først å ha studert internasjonal politikk ved Université Panthéon-Sorbonne i Paris, der hun fikk graden *magistère* i 1997, studerte hun økonomi ved universitetene i Toulouse og Grenoble og oppnådde lisensiatgrad i 1998. Senere har hun gjennomført kurs i USA, ved Universitat d'Andorra og École nationale d'administration.

Hun begynte i 1998 å arbeide i Andorras utenriksdepartement. Samme år ble hun postert i Strasbourg, der hun tjenestegjorde ved Andorras representasjon til Europarådet. Fra 2001 til 2006 var hun ved ambassaden i Frankrike. Etter en periode i hjemlandet, ble hun i oktober 2011 ambassadør til Frankrike og samtidig også ambassadør til Portugal, permanent delegat ved Unesco og statsministerens personlige representant til Organisation internationale de la francophonies faste råd. I juni 2015 ble hun ambassadør i Belgia, Luxembourg og Nederland, samt Tyskland og sjef for Andorras representasjon til Den europeiske union.

I juli 2017 ble hun sitt lands utenriksminister.

Referanser
----------

1. 1 2 3 4  *Curriculum Vitae*[*død lenke*], Govern d'Andorra. Lest 22. desember 2018.
2. ↑  «Ambassador of Andorra in Brussels Maria Ubach is the next Minister of Foreign Affairs of Andorra. The current Foreign Minister, Gilbert Saboya, is the new Minister of Economy and Innovation», *All Andorra*, 19. april 2017. Lest 22. desember 2018.
3. ↑  «Saboya, Ubach i Areny prenen possessió dels càrrecs de ministres i ambaixador», *Diari d'Andorra*, 17. juli 2017. Lest 22. desember 2018.
**Alice Liane Schmidt-Roth** (født **Alice** **Liane Roth**; 25. november 1930 i Sighișoara, Romania, død 17. februar 2002 i Gummersbach, Tyskland) var en utendørshåndballspiller som spilte for Romanias kvinnelandslag. Hun tilhørte den etniske minoriteten Siebenbürgen-sakserne.

Schmidt-Roth spilte for *Flamura Roșie Sighișoara*, som hun vant landsmestertittelen med i 1948. I 1949 var hun yngste medlem i Romanias landslag som spilte Romanias første landslagsspill for kvinner (mot Ungarn i Timișoara) og skjøt landslagets aller første mål.

I 1949 giftet hun seg med Walter Schmidt, hennes klubbtrener. Sammen hadde de tre barn, de emigrerte til Vest-Tyskland i 1983 og bosatte seg i Gummersbach.

Referanser
----------

1. ↑  «I S T O R I A H A ND B A L U L U I RO M ÂN E S C CRONOLOGIE PARTEA A II-A 1946 – 1962 RECONSTRUCŢIE – CONSOLIDARE – GLORIE PRIMELE MEDALII.» (PDF). Romanias Håndballforbund. Arkivert fra originalen (PDF) 13. mai 2016. Besøkt 30. juli 2017.
2. 1 2  «Geschichten rund um den Handball in Siebenbürgen (XVIII) - Siebenbürgische Zeitung». *www.siebenbuerger.de* **(tysk)**. Besøkt 30. juli 2017.
3. ↑  Otto Schuster (desember 2010). «Butzi Schmidt zum 90. Geburtstag» (PDF). Schäßburger Nachrichten. Besøkt 30. juli 2017.
**Maria Utsi** (født 22. april 1981 i Kirkenes) er norsk-samisk teaterviter og direktør for Festspillene i Nord-Norge 2015-2019. 

Hun vokste opp i Austertana i Tana kommune, og gikk senere på dramalinjen på Kongsbakken videregående skole. Deretter studerte hun ved Universitetet i Bergen med blant annet masterstudium i teatervitenskap. 

Etter studiene arbeidet hun som prosjektleder og fasilitator ved SPLINT Aktiv Utvikling i Oslo, daglig leder ved Hermetikken Næringshage i Vadsø (2008–2012), festivalsjef for Varangerfestivalen i Vadsø (2012–2015) og direktør for Festspillene i Nord-Norge (2015-2019). 

Hun har hatt en rekke verv i norsk kulturliv. Blant annet har hun vært rådsmedlem for Regjeringens bransjeråd for kulturnæringene (2012–2014), styremedlem i Norsk Jazzforum (2013–2015) og nesteleder i styret for Hålogaland Teater (2008–2016). Hun er nestleder i Norsk Kulturråd og leder kulturrådets faglige råd for rom for kunst og tverrfaglige tiltak. Hun er også styreleder i det samiske nasjonalteateret Beaivvás og Davvi senter for scenekunst. 

Maria Utsi er en aktiv samfunnsdebattant og har blant annet skrevet teksten «Hvem definerer nord?» i boken *Kvinnfolk* (oktober, 2016).

Referanser
----------

1. ↑  «FORSIDE». *splint* **(engelsk)**. Besøkt 21. januar 2017.
2. ↑  «Norsk kulturfond - Fondets fagområder - kulturradet.no». *www.kulturradet.no*. Besøkt 21. januar 2017.
3. ↑  «Nytt styre og ny leder – Beaivváš». *Beaivváš*. 16. juni 2020. Besøkt 7. februar 2022.
4. ↑  «Hvem definerer nord?». *Nordnorsk Debatt*. Arkivert fra originalen 2. februar 2017. Besøkt 21. januar 2017.
5. ↑  «Kvinnfolk!! Bok ute 27.10.». *UTENFOR ALLFARVEI / Forlag* **(engelsk)**. Besøkt 21. januar 2017.

|  |  |
| --- | --- |
| Oppslagsverk/autoritetsdata | VIAF
 |
**Omregisteringsavgift** er en særavgift til statskassen.

Omregisteringsavgiften ble innført i 1956 som en utbygging av den alminnelige omsetningsavgiften. Omregisteringsavgiften ble videreført ved overgangen fra omsetningsavgift til merverdiavgift i 1970. Det skal ikke betales merverdiavgift ved omsetning av kjøretøy som tidligere har vært registrert her i landet (brukte kjøretøy). Det skal isteden betales omregisteringsavgift ved omregistrering av slike kjøretøy. 

Kjøretøyene som omfattes av avgiftsplikten er delt i fire grupper:

* a. Mopeder, motorsykler mv.
* b. Personbiler og busser
* c. Lastebiler, varebiler, kombinerte biler, campingbiler mv.
* d. Biltilhengere, semitrailere mv.

Avgiften er gradert etter vekt og alder og varierer i 2010 fra 626 kroner til 30 534 kroner.

I 2008 var statens inntekter fra omregisteringsavgiften 2 119 mill. kroner.

Eksterne lenker
---------------

* Motorkjøretøy- og båtavgiftsloven
* Vedtak om særavgifter, 2010
* Forskrift om omregistreringsavgift
**Norges Eiendomsakademi** (NEAK) er en kunnskapsbedrift som gir undervisningstilbud rettet mot eiendomsbransjen. NEAK ble etablert i mars 2001, og er et heleid datterselskap av Norges Takseringsforbund. Administrerende direktør siden 2008 er Henning Møllerløkken. Studiene er nettbasert kombinert med frivillige samlinger.

Studietilbud
------------

Norges Eiendomsakademi (NEAK) tilbyr utdanningsprogrammer innen taksering, byggeledelse og eiendomsforvaltning.

Kurs/ Etterutdanning
--------------------

NEAK tilbyr også etterutdanningskurs i de største norske byene. Etterutdanningskursene gir økonomisk, juridisk og teknisk kompetanse og benyttes av organisasjoner som Norges TakseringsForbund og Advokatforeningen.

Samarbeidspartnere
------------------

* **Norges Takseringsforbund** som er den største og eldste organisasjonen i Norge innen taksering.

* **Høgskolen i Østfold** med sin avdeling for ingeniørfag i Sarpsborg.

Eksterne lenker
---------------

* Akademiets nettsider Arkivert 6. oktober 2008 hos Wayback Machine.
***The Twilight Samurai*** (orig. tittel: ***Tasogare Seibei***) er et japansk filmdrama fra 2002 med Hiroyuki Sanada i hovedrollen.

Sammendrag
----------

Iguchi Seibei blir enkemann når hans kone bukker under for tuberkulose. Hans kone får en stor begravelse, mer enn Seibei, en lavrangert samurai har råd til. Om kvelden skynder Seibei seg hjem for å passe på sin eldre mor, som har demens, og sine to små døtre, Kayano og Ito. Selv om han er samurai, forsømmer Seibei utseendet sitt, og unnlater å bade eller barbere hodet eller være kledd som det sømmer seg for en samurai. Trivselen til de unge døtrene hans og medisinene til moren hans blir prioritet istedenfor nye klær eller utstyr til ham selv.

En høyt rangert samurai fra Seibeis klan, etter å ha hørt om Seibeis dyktighet med sverd ber Seibei å drepe Yogo, som hardnakket nekter å fratre sin stilling eller begå seppuku. Yogo har allerede drept en formidabel samurai som ble sendt for å drepe ham. Seibei blir lovet en økning i rang og lønn hvis han godtar dette farlige oppdraget. Seibei er veldig motvillig til å kjempe mot Yogo, og ber om en måned til å tenke over saken. Den nye klan-lederen blir irritert over dette, og beordrer Seibei utvist fra klanen. Seibei blir til slutt tvunget til å gå med på å forsøke oppdraget. Den kvelden lover Seibeis veileder at han skal sørge for at barna hans blir ivaretatt, hvis det verste skulle skje.

Skuespillere
------------

* Hiroyuki Sanada – Seibei Iguchi
* Rie Miyazawa – Tomoe Iinuma
* Nenji Kobayashi – Choubei Kusaka
* Ren Osugi – Toyotarou Kouda
* Mitsuru Fukikoshi – Michinojo Iinuma
* Hiroshi Kanbe – Naota
* Miki Itô – Kayano Iguchi
* Erina Hashiguchi – Ito Iguchi
* Reiko Kusamura – Iguchi's Mother
* Min Tanaka – Zenemon Yogo
* Keiko Kishi – Ito
* Tetsuro Tamba – Tozaemon Iguchi

Eksterne lenker
---------------

* Offisielt nettsted Rediger på Wikidata
* (en) *The Twilight Samurai* på Internet Movie Database Rediger på Wikidata

* (no) *The Twilight Samurai* hos Filmfront Rediger på Wikidata

* (sv) *The Twilight Samurai* i Svensk Filmdatabas Rediger på Wikidata

* (da) *The Twilight Samurai* i Danmark Nationale Filminstitut Rediger på Wikidata

* (en) *The Twilight Samurai* på AllMovie Rediger på Wikidata

* (fr) *The Twilight Samurai* på Allociné Rediger på Wikidata

* (nl) *The Twilight Samurai* på MovieMeter Rediger på Wikidata

* (en) *The Twilight Samurai* på Rotten Tomatoes Rediger på Wikidata

* (en) *The Twilight Samurai* på Metacritic Rediger på Wikidata

Portal: Film
***The Two Brothers*** er en amerikansk stumfilm fra 1910, regissert av D. W. Griffith.

Handling
--------

I Camarillo, fyrstedømmet for det spanske herredømmet, bodde det to brødre: Jose og Manuel. Født inn i en edel spansk familie, og oppdratt av en edel mor, var de likevel vidt forskjellige moralsk. Jose var en pliktoppfyllende sønn, og rettskaffen ung mann. Men Manuel var den svarte fåret i familien. En søndag morgen under en prosesjon i kirken dukker Manuel opp i beruset tilstand. Han latterliggjør prestene, når de går inn i kapellet. Moren hans forviser deretter sønnen sin for alltid.

Senere møter han Pedro, en beryktet fredløs, som sympatiserer med ham og de slår seg sammen. I mellomtiden frir Jose til Capistrans, og en dato for bryllupet deres blir satt. Men når Manuel besøker hjem-byen sin igjen, blir han skutt i armen av broren sin. Manuel reiser deretter tilbake til de fredløse, med et ønske om å hevn.

Skuespillere
------------

* Arthur V. Johnson som Jose
* Dell Henderson som Manuel
* Kate Bruce som moren deres
* Marion Leonard som Capistrans
* Charles West som en mekikaner
* Henry B. Walthall som Pedro
* W. Chrystie Miller som en pastor

Referanser
----------

1. ↑  The Two Brothers
2. ↑  THE TWO BROTHERS

Eksterne lenker
---------------

* (en) *The Two Brothers* på Internet Movie Database Rediger på Wikidata

* (en) *The Two Brothers* på American Film Institute Rediger på Wikidata

* (en) *The Two Brothers* på Silent Era Rediger på Wikidata